Grønn Ungdom

Grønn Ungdom (GU) (nynorsk: Grøn Ungdom, samisk: Ruoná Nuorat, kvensk: Vihriset Nuoret) er ungdomsorganisasjonen til Miljøpartiet De Grønne. Organisasjonen ble startet i 1996 og er tilknyttet Federation of Young European Greens (FYEG). Talspersoner per 2022 er Tobias Stokkeland og Ulrikke Torgersen. Grønn Ungdom hadde i 2019 cirka 2900 medlemmer fordelt på fylkeslag.

Politikk 
Grønn Ungdom har tradisjon som eneste ungdomsparti i Norge, felles politisk program med sitt moderparti. Miljøpartiet De Grønne og Grønn Ungdoms politikk er basert på tre prinsipper, solidaritet med dyr og natur, med menneskeheten og framtidige generasjoner. Målet med denne politikken er et medmenneskelig samfunn i økologisk balanse.

I valgkampen i 2019 fokuserte Grønn Ungdom på klima, dyrevelferd og grønne lokalsamfunn. Organisasjonen jobbet også spesielt med naturvern, asyl- og ruspolitikk.

Partiet ønsker en ny klimapolitikk som blant annet innebærer at de vil omlegge energisektoren, stanse all leting etter olje og gass på norsk sokkel og avvikle den norske oljeindustrien i løpet av 15 år. Det ønsker også full omlegging av skatte- og avgiftssystemet for å få ned det personlige forbruket og samtidig gjøre det lettere for små bedrifter.

Organisasjon 
Grønn Ungdom er en landsomfattende organisasjon, og er representert på alle nivåer i Miljøpartiet De Grønne. Partiet har ikke en leder, men styret av to talspersoner av forskjellig kjønn. Fra 2018 er dette Teodor Bruu og Hulda Holtvedt.

Landsmøtet har den øverste beslutningsmyndigheten i Grønn Ungdom, og samles vanligvis én gang i året. På landsmøtet vedtar Grønn Ungdoms budsjett, vedtekter og handlingsplan. På organisasjonens landsmøte kan alle medlemmer som har betalt kontingent delta som delegater.

Mellom to landsmøter er det Grønn Ungdoms landsstyre som har øverste beslutningsmyndighet. Landsstyret består av én representant fra hvert fylke, og møtes fire ganger i året. Den daglige driften av organisasjonen gjennomføres av Grønn Ungdoms sentralstyre. Dette består av de to talspersonene, samt generalsekretær Miriam Langmoen, internasjonal kontakt Nora Jungeilges Heyerdahl, og sentralstyremedlemmene Tobias Stokkeland, Elisabeth Udjus, Christoffer Tallerås, Rauand Ismail, Jørgen Paulsen, Ulrikke Torgersen og Christine Evjen.

Historie 
Grønn Ungdom ble stiftet i Oslo i 1987. Flere lokallag kom til i etterkant, men en landsdekkende organisasjon ble ikke formelt dannet før i 1996. Etter en periode med varierende aktivitetsnivå ble Grønn Ungdom en selvstendig organisasjon først etter valget av nytt arbeidsutvalg sommeren 2009. Siden 2009 har medlemstallet økt, særlig i forbindelse med den generelle framgangen Miljøpartet De Grønne hadde i valget i 2011 og 2013. I skolevalgene 2015 og 2017 har Grønn Ungdom fått 6,8 %.

Grønn Ungdom har vakt oppsikt med flere radikale forslag, blant annet om å legge ned kyllingindustrien og innføre personlige flykvoter.

Partiledelse

Talspersoner 
Organisasjonen har vedtektsfestet at den til enhver tid skal ha to talspersoner; én kvinne og én mann.
 2012–2014: Hallvard Surlien
 2012–2013: Ida Karina Kann
 2014–2016: Lage Nøst
 2013–2015: Ingrid Ophaug Dahl
 2016–2018: Ola Eian
 2015–2017: Anna Serafima Svendsen Kvam
 2018–2021: Teodor Bruu
 2017–2021: Hulda Holtvedt
 2021–: Tobias Stokkeland
 2021–: Ulrikke Torgersen

Ledere (til 2012) 
 1996–1997 Lisa Kara Fröyland og Brynmor Evans
 1997–1998 Lisa Kara Fröyland og Brynmor Evans
 1998–1999 Lisa Kara Fröyland
 1999–2000
 2000–2001
 2001–2002 Bjørn Hugo Hokland og Harald Kidholm
 2002–2003 Lars Gaupset og Inga Gjerstad
 2003–2004 Sondre Båtstrand og Audhild Schance
 2004–2008 Sondre Båtstrand og Ruca Maass
 2008–2009 Henrik Gimle Holm og Anna-Thea Riisager
 2009–2010 Aurora Furuseth

 2010–2012 Knut Falk Qvigstad

Generalsekretærer (siden 2012) 
 2012–2013: Pål Thygesen
 2013–2015: Anders Skyrud Danielsen
 2015–2017: Isa Maline Isene
 2017–?: Guri Barka Martins

Referanser

Eksterne lenker 
 
 

Politiske ungdomspartier i Norge
Politiske partier etablert i 1987